Η ναυτική εταιρία ως εταιρικός θεσμός άσκησης της ναυτιλιακής επιχείρησης
Creators: name: Τσουγκουζίδου, Ελίνα Χριστόφορου
Publisher: name: Aristotle University of Thessaloniki
Year: 2017
Subjects: Ναυτική εταιρία
Ναυτιλιακή επιχείρηση
Εταιρίες της ναυτιλίας
Shipping Company
Maritime Company
Shipping Industry

description: Ναυτική εταιρία είναι η με νομική προσωπικότητα, εμπορική, κεφαλαιουχική εταιρία με αποκλειστικό σκοπό την απόκτηση της κυριότητας ελληνικών εμπορικών πλοίων, την εκμετάλλευση ή διαχείριση ελληνικών ή ξένης σημαίας εμπορικών πλοίων ή τέλος την απόκτηση μετοχών άλλων ναυτικών εταιριών. Πρόκειται για έναν ειδικό για τη ναυτιλία, ευέλικτο εταιρικό τύπο ο οποίος εισήχθη στην ελληνική έννομη τάξη με το Ν. 959/1979 «περί ναυτικής εταιρίας». Σκοπός του νομοθέτη ήταν η παροχή κινήτρων στον εφοπλιστικό μας κόσμο, ώστε να αποσπασθεί από τους εταιρικούς τύπους του Παναμά και της Λιβερίας υπέρ ενός εγχώριου, ευέλικτου και εξίσου ελκυστικού εταιρικού τύπου. Τα χαρακτηριστικά που έπρεπε να προσλάβει η ναυτική εταιρία, και που όντως προσέλαβε, προκειμένου να ανταποκριθεί στην ιστορικώς καθοριζόμενη αποστολή της είναι: α) η αποκλειστική επιδίωξη από τη ναυτική εταιρία των σκοπών που ορίζει η διάταξη του άρθρου 1 του Ν. 959/1979, β) η απουσία χρονοβόρων διαδικαστικών προϋποθέσεων ίδρυσης και λειτουργίας, γ) η πρόβλεψη περιορισμένου ελάχιστου περιεχομένου του καταστατικού της, προκειμένου να δίνεται στους ιδρυτές και μετόχους σημαντική δυνατότητα διαμόρφωσης των κανόνων λειτουργίας της εταιρίας, δ) το επιτρεπτό μεταβίβασης της μειοψηφίας των μετοχών της ναυτικής εταιρίας σε αλλοδαπούς, μόνο δυνάμει διάταξης του καταστατικού της, ώστε να διασφαλίζεται περαιτέρω η επίτευξη του «γνήσιου δεσμού» της εταιρίας και του κράτους νηολογήσεως του πλοίου που ανήκει στην εταιρία, δ) ο περιορισμός της ευθύνης των μετόχων στην ονομαστική αξία των μετοχών τους, με την πρόβλεψη ελάχιστου μετοχικού κεφαλαίου της ΝΕ που ανέρχεται στο ποσό των πέντε χιλιάδων ευρώ, ε) απλούστευση διαδικασιών σύγκλησης και λειτουργίας του ΔΣ και της ΓΣ, στ) η ευρεία διακριτική ευχέρεια της ΓΣ της εταιρίας, η οποία είναι ελεύθερη να αποφασίζει την διανομή των κερδών και εσόδων από τη διαχείριση της εταιρίας, χωρίς καταρχήν να υπέχει υποχρέωση διανομής μερίσματος ή σχηματισμό αποθεματικού, ζ) η σύναψη συμφωνιών μετόχων περί διαθέσεως των ψήφων τους, η) η δυνατότητα συμμετοχής των μελών του ΔΣ της ναυτικής εταιρίας σε ΔΣ άλλων ναυτικών εταιριών με σκοπό την ενίσχυση της ελληνικής ναυτιλίας για την περίπτωση συστάσεως πολλών ναυτικών εταιριών ιδίων συμφερόντων, θ) η ελευθερία συμβολής της εταιρίας με τους ιδρυτές, μετόχους, μέλη του ΔΣ και τους υπαλλήλους της, χωρίς περιορισμούς ή εγκρίσεις, χαρακτηριστικό το οποίο, έχουν και οι υπεράκτιες εταιρίες και το οποίο, μεταξύ άλλων τις καθιστά εξαιρετικά ελκυστικές και ι) η ακυρωσία ως κύρωση της ελαττωματικότητας των αποφάσεων της γενικής συνέλευσης. Τα ανωτέρω πλεονεκτήματα που προσφέρει η ναυτική εταιρία στους Έλληνες πλοιοκτήτες την καθιστούν ένα ιδιαίτερα ελκυστικό μόρφωμα για μια ναυτιλιακή επιχείρηση. Ενώ, λοιπόν, η ναυτική εταιρία επικρίθηκε στην αρχή για τις ιδιαιτερότητές της, στην πράξη αποδείχθηκε θεσμός διαρκείας που όπως φαίνεται πέτυχε τον σκοπό για τον οποίο δημιουργήθηκε. Αυτό συνάγεται από τον μεγάλο αριθμό των ναυτικών εταιριών που έχουν ιδρυθεί στα 38 χρόνια ζωής του σχετικού νόμου και ακόμα, από τον μικρό αριθμό των σχετικών διαφορών που έχουν απασχολήσει τα ελληνικά δικαστήρια
description: Maritime company is a commercial and capital company with a legal entity, having the sole purpose of the ownership of trading vessels under Greek flag and/or the operation and management of Greek or foreign flag trading vessels as well as the acquisition of shares of other Maritime Companies. This is a specialized for maritime flexible corporate type which was introduced in the Greek legislation under the law 959/1979 "On Shipping Companies." The aim of the legislature was to provide incentives to our ship-owning companies in order to be detached from corporate types of Panama and Liberia in favor of a domestic, flexible and equally attractive corporate type. The features that a maritime company had to acquire and it actually acquired in order to respond to its historically defined mission are the following: a) the exclusive pursuit of the shipping company objectives as laid down by the provision of Article 1 of Law. 959/1979, b) the lack of time-consuming procedures concerning the establishment and operation conditions, c) the provision of a limited Statute of the Company, so as to enable the founders and the shareholders to significantly form the company operating rules and procedures, d) the permitted transfer of minority shares of a maritime company to foreigners only under a provision specified in the Statute, in order that the principle of “genuine link” is preserved between the company and the country where the ship was registered and authorised to use its flag, e) the limitation of liability of the shareholders to the nominal value of their shares, by providing for a minimum share capital of the maritime company accounting for five thousand euros, f) simplification of the convening and operating procedures of the Board of Directors and the General Meeting, g) a wide margin of discretion within the General Meeting of the company regarding the distribution of profits and revenues from the company's management, without having to fulfill the obligations regarding the dividend distribution or reserve formation, h) the conclusion of the agreements among the shareholders regarding the allocation of votes, i) the participation of members of the Board of Directors of the maritime company in the Board of Directors of other maritime companies in order to strengthen the Greek shipping industry in case of the establishment of many maritime companies of the same interest, j) the freedom of contribution of the company with its founders, shareholders, board members and employees without restrictions or authorizations, a common feature within other overseas companies, which inter alia makes them extremely attractive and k) the annulment as a penalty for defectiveness of the decisions of the general meeting. The above-mentioned advantages offered by the maritime company to Greek shipowners constitute particularly attractive incentive instruments for a shipping company. While, therefore, the maritime company was initially severely criticized for its particularities, it has been proved a long-lasting institution as it has totally achieved the purpose for which it was initially created. This is illustrated by the large number of maritime companies which have been established over the last 38 years since the enforcement of this law as well as by the limited number of relevant discrepancies or differences which have been brought to the Greek courts